送中濟侍郎帥慶分韻得十字
作者：王覿
朝代：宋

paragraphs: 承平萬事康，干戈百年戢。
蠢戰彼西戎，乃敢侮邊邑。
慶陽用武地，戰士一當十。
指縱惟其人，破竹在呼吸。
堂堂高平君，謀帥公論及。
擁麾當一面，意氣動百執。
聖時務懷柔，閫寄貴安輯。
賀蘭黄口兒，焉用長纓縶。
方當仁草木，況忍尚首級。
佇見貢琛人，還從玉關入。